open-index/open-wikipedia-markdown huggingface dataset:
குறுந்தகடு

alt=குறுந்தகடு|thumb|குறுந்தகுடில் படிக்கக்கூடிய பகுதி, ஒளிக்கதிர்ச் சிதைவு உண்டுபண்ணும் அளவிற்கு அழுந்தி சுருண்டுள்ள பாதை கொண்டுள்ளது 

குறுந்தகடு *(காம்பெக்ட் டிஸ்க்* **''CD**)* என்பது ஒரு ஒளி வட்டு வடிவமுள்ள தரவுத் தேக்க ஊடகமாகும், இது பிலிப்ஸ் மற்றும் [[சோனி]] ஆகியோர் இணைந்து உருவாக்கப்பட்டு, 1982 ஆம் ஆண்டு வெளியிடப்பட்டது. இந்த வடிவமானது முதலில் ஒலிப்பதிவுகளை சேமிக்கவும், கேட்கவும் மட்டுமே பயன்படுத்தப்பட்டது ஆனால் பின்னர் தரவுத் தேக்ககத்திற்காக அமைத்துக்கொள்ளப்பட்டது (*'சிடி-ரோம்'''). ஒருமுறை மட்டுமே எழுதக்கூடிய ஒலி மற்றும் தரவுத் தேக்கத் தட்டு (CD-R ), மீண்டும் எழுதக்கூடிய ஊடகம் (CD-RW), காணொலிக் குறுந்தகடு (VCD), மேன்மையான காணொலிக் குறுந்தகடு (SVCD), புகைப்பட குறுந்தகடு,  பட குறுந்தகடு, CD-i, மேம்பட்ட ஒளிப்பதிவு குறுந்தகடு, போன்ற மற்ற பல வடிவங்கள் இவற்றில் இருந்து பின்னர் தழுவப்பட்டன. முதல் ஒலி குறுந்தகடு இயக்கியான சோனி CDP-101, அக்டொபேர் 1982 ஆம் ஆண்டு ஜப்பான் நாட்டில் விற்பனைக்காக வெளியிடப்பட்டது. 

வழக்கமான குறுந்தகடுகள், 120 மில்லிமீட்டர் (4.7 அங்குலம்) குறுக்களவு கொண்டு, 80 நிமிட சுறுக்கப்படாத ஒளிப்பதிவு அல்ல 700MiB உடைய தரவுகளை பிடித்துக்குக்கொள்ளும் கொள்ளளவைக்கொண்டது. சிறிய குறுந்தகடுகள் பல்வேறு குறுக்களவுகளில் உள்ளன, அவை 60 இருந்து 80 மில்லிமீட்டர் வரை (2.4 இருந்து 3.1 அங்கலம் வரை) இருக்கும்; சில நேரங்களில் அவை 24 நிமிட ஒளிப்பதிவுகளை சேமிக்ககூடிய ஒற்றை குறுந்தகடுகளாக அல்லது சாதன இயக்கிகளை வழங்குவதற்காக பயன்படுத்தப்படுகின்றன.

1982 ஆம் ஆண்டு, இந்த தொழில் நுட்பம் அறிமுகம் ஆகும் பொழுது, 10 MB கொள்ளளவைக் கொண்ட ஒரு கணினியின் வன்வட்டோடியை விட ஒரு குறுந்தகடானது, பல மடங்கு தரவுகளை சேமிக்கும் கொள்ளளவைக் கொண்டிருந்தது. 2010 யிற்குள், வன்வட்டோடிகளின் விலை கடும் வீழ்ச்சியடைந்து எளிய விலையை எட்டின. மேலும் பொதுவாக, ஓராயிர குறுந்தகதுகளின் கொள்ளளவை,  வன்வட்டோடிகள் தந்து கொண்டிருந்தன. 2004 ஆம் ஆண்டில், ஒலி தேக்க குறுந்தகடுகள், CD-ROMகள்  மற்றும் CD-Rகளின் உலகளாவிய விற்பனை, 3000 கோடி தட்டுகளை அடைந்தது. 2007 யிற்குள், 20,000 கோடி குறுந்தகடுகள் உலகம் முழுவதுமாக விற்கப்பட்டிருந்தது.

2000 ஆம் ஆண்டின் ஆரம்பநிலையிலிருந்து, குறுந்தகடுகள் மற்ற இலக்கமுறைத் தரவுச் சேமிப்பு மற்றும் பரவல் முறைகளினால் மாற்றப்பட்டன. இதன் விளைவினால் 2010 இற்குள், அமெரிக்காவில் ஒலி தேக்க குறுந்தகடுகளின் விற்பனையின் எண்ணிக்கை 50% வீழ்ச்சியடைந்தது. இருப்பினும், அவை இசை துறையின் பிரதான விநியோக முறையாக நீடித்த்திருந்தது. 2014 ஆம் ஆண்டில், டிஜிட்டல் இசையின் வருமானமானது, பொருள் வடிவம் கொண்டவற்றின் விற்பனைக்கு ஈடாக அமைந்தது.

## வரலாறு
முதலாக, எண்ணியல் தகவல்களை, ஹாலோஜென் விளக்கினால் பின்புறம் ஒளிவேற்றப்பட்ட, ஒரு ஒளிபுகு இதழில் பதிவுசெய்யும் கருவியை கண்டுபிடித்தற்கான பெயர், அமெரிக்க கண்டுபிடிப்பாளரான ஜேம்ஸ் டி . ரஸ்ஸெல் என்பவருக்கு உரியதாகும்.  1966 ஆம் ஆண்டு, ரஸ்ஸெலின் உரிமைக் காப்பீட்டு விண்ணப்பம் முதன்முறையாக தாக்கல் செய்யப்பட்டது பிறகு 1970 ஆம் ஆண்டு அவருக்கு உரிமைக் காப்பீடு வழங்கப்பட்டது. வழக்கினை தொடர்ந்து சோனி மற்றும் பிலிப்ஸ், 1980களில் ரஸ்ஸெலின் உரிமைக் காப்பீடுகளுக்கு உரிமம் பெற்றனர் (அச்சமயத்தில் உரிமம் கொண்டிருந்த  ஒரு கனடாவை சேர்ந்த நிறுவனமான, ஆப்டிகல் ரெகார்டிங் கார்ப்.).

## உசாத்துணை


பகுப்பு:எண்ணிம ஊடகங்கள்
குங்ஃபூ ஹசில் (திரைப்படம்)

***குங்ஃபூ ஹசில் (Kung Fu Hustle*** ) என்பது ஆங்காங் - சீனா தற்காப்புக் கலைகளை அடிப்படையாகக் கொண்ட நகைச்சுவைத் திரைப்படம் ஆகும். இது 2004 ஆம் ஆண்டில் வெளியானது.  இந்தத் திரைப்படத்தின்  இயக்கம் , தயாரிப்பு, எழுத்து ஆகிய பணிகளை மேற்கொண்டவர் ஸ்டீபன் சௌ ஆவார். மேலும் இவர் முக்கியக் கதாப்பத்திரத்திலும் இதில் நடித்தார். *சூ போ சூ மற்றும் ஜெஃப்ரி லா ஆகியோர்* இணைந்து தயாரித்துள்ளனர். *ஹோ சின், சன் மன் கங், சாங் கன் சிங்* ஆகியோர் இணைந்து திரைக்கதை எழுதியுள்ளனர்.

2001 ஆம் ஆண்டில் வெளியான *சாவோலின் சாசர்*  திரைப்படத்தின் வெற்றியைத் தொடர்ந்து அதன் தயாரிப்பு நிறுவனமான *ஸ்டார் ஓவர்சீஸ்* குங்ஃபூ ஹசில் திரைப்படத்தின் கதையை கொலம்பியா பிக்சர்ஸ் நிறுவனத்துடன் இணைந்து தயாரித்தது. இந்தத் திரைப்படத்தில் 1970 களின் ஆங்காங் அதிரடித் திரைப்படங்களான *குரௌச்சிங் டைகர் , ஹிடன் டிராகன், மற்றும் ஹீரோ*  அகிய திரைப்படங்களின்  நாயகர்கள் பலர் நடித்துள்ளனர்.

டிசம்பர் 23, 2004 இல் சீனாவில் வெளியானது. ஜனவரி 25, 2005 இல் அமெரிக்க ஐக்கிய நாட்டில் வெளியானது. அழுகியத் தக்காளிகள் இந்தத் திரைப்படத்திற்கு 90 விழுக்காடு நேர்மறை விமர்சனத்தையும், *மெட்டகிரிடிக்*  வலைத்தளம் 100 க்கு 78 புள்ளிகள் வழங்கியது. வட அமெரிக்காவில்$17 பில்லியன் அமெரிக்க டாலரும் மற்ற பகுதிகளில் $17 பில்லியன் அமெரிக்க டாலரும் வசூலைப் பெற்றது. ஆங்காங்கில் வெளியான சீனத் திரைப்படங்களில் அதிக வசூலைப் பெற்ற திரைப்படம் எனும் சாதனையை இந்தத் திரைப்படம் பெற்றது. அதன் பின் 2011 இல் வெளியான *யூ ஆர் தெ ஆப்பிள் ஆஃப் மை லைஃப் திரைப்படம் இந்த சா*தனையை தகர்த்தது.

இது வரை அமெரிக்காவில் வெளியான வெளிநாட்டுத் திரைப்படங்களின் வசூலில் முதல் இடத்தைப் பிடித்தது. பல விருதுகளை இந்தத் திரைப்படம் பெற்றுள்ளது. குறிப்பாக ஆறு ஆங்காங் திரை விருதுகள், ஐந்து தங்கக் குதிரை விருதுகள் வென்றுள்ளது. இதன் பத்தாம் ஆண்டை சிறப்பிக்கும் விதமாக ஆசியா மற்றும் அமெரிக்காவில் முப்பரிமாண படிமத்தில் வெளியிடப்பட்டது.

## கதைச் சுருக்கம்
1930 ஆம் ஆண்டு சாங்காய் நகரில் சிங் (ஸ்டீபன் சௌ) மற்றும் அவரது நண்பர் போன் ஆகிய இருவரும் கோடாலி குழுவில் இணைய வேண்டும் என நினைக்கின்றனர். எனவே அவர்களிடம் அந்தக் குழுவின் தலைவன், அங்கு குடியிருப்பில் உள்ளவர்களை காலி செய்ய வேண்டும் எனக் கூறுகிறான். ஆனால் அந்தக் குடியிருப்பின் உரிமையாளர்களால் இவர்கள் கடுமையாகத் தாக்கப்படுகிறார்கள். எனவே சிறையிலிருக்கும் *பீஸ்ட்* என்பவரை அனுப்பி காலி செய்ய வைக்கிறான். நில உரிமையாளர்களை கடுமையாகத் தாக்கி அவர்களை அங்கிருந்து அனுப்பி வைக்கிறார் பீஸ்ட். அதுமட்டுமல்லாது அவர் சிங்கையும் கடுமையாகத் தாக்குகிறார். பின் எவ்வாறு சிங் , பீஸ்ட்டை வீழ்த்தினார் என்பதனை நகைச்சுவை கலந்து காட்சிப்படுத்தியிருப்பார்கள்.

## கதை மாந்தர்கள்

* ஸ்டீபன் சௌ (கோடாலி குழுவில் சேர விருப்பம் உள்ளவர்)
* டேன்னி சன் (கோடாலி குழுவின் தலைவர்)
* யுன் வா (நில உரிமையாளர்)

## தயாரிப்பு
இந்தத் திரைப்படத்தை பெய்ஜிங் திரைப்பட நிறுவனம் மற்றும் ஆங்காங் ஸ்டார் ஓவர்சீஸ் நிறுவனம் இணைந்து தயாரித்தது. 2001 ஆம் ஆண்டின் வெளியான *சாவோலின் சாசர்* திரைப்படத்தின் வெற்றியைத் தொடர்ந்து  கொலம்பியா பிக்சர்ஸ் நிறுவனம் ஸ்டீபன் சௌ உடன் இணைந்து பணியாற்ற விருப்பம் தெரிவித்தது.இதற்கு ஸ்டீபன் சௌ ஒப்புக்கொண்டார். குங்ஃபூ ஹசில் எனப் பெயரிட்டனர். இந்தத் திரைப்படம் சுமார் $20 மில்லியன் அமெரிக்க டாலர் மதிப்பில் தயாரிக்கப்பட்டது.

## சான்றுகள்


## வெளியிணைப்புகள்

* 

பகுப்பு:2004 திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஆங்காங் திரைப்படங்கள்
பகுப்பு:சீனத் திரைப்படங்கள்
அரும்பனூர்

**அரும்பனூர்** என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், அரும்பனூர் ஊராட்சியில் உள்ளது.  மதுரை -  செல்லும் சாலையில், மதுரையிலிருந்து சில கி.மீ. தொலைவில் உள்ளது. இந்த வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். கணக்கெடுப்பில் உள்ள ஊரான அரும்பனூர், மதுரை கிழக்கு வட்டத்தின் ஏழு உள்வட்டங்களில் ஒன்றாகும்.

## அமைவிடம்
அரும்பனூர், மதுரை - அழகர் கோவில் மாநில நெடுஞ்சாலை எண் 72 ஏயின் தென்கிழக்கே 13 கி.மீ. தொலைவில் உள்ளது. இதன் அஞ்சல் சுட்டு எண்  625104 ; தொலைபேசி குறியீடு எண் (STD Code) 04549 ஆகும்.

## இதனருகே அமைந்த கிராமங்கள்
*  மாத்தூர்
* கடச்சனேந்தல்
* காதக்கிணறு
* மங்கலக்குடி
* ஆலாத்தூர்
* புதுப்பட்டி 
* நரசிங்கம்

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி,  1,549  குடும்பங்களும் கொண்ட இக்கிராமத்தின் மொத்த மக்கள்தொகை  6,148   ஆகும். இக்கிராமத்தின் மொத்த மக்கள்தொகையில், ஒடுக்கப்பட்டோர்  28.16 %% ஆக உள்ளனர்.  ஆறு வயதிற்குட்பட்ட குழைந்தகள்  716  (11.65%) ஆக உள்ளனர். சராசரி எழுத்தறிவு  77.93 % ஆகும்.  இக்கிராமத்தில் இந்துக்கள் 96.19%; இசுலாமியர் 2.62%; கிறித்தவர்கள்  0.88%; மற்றவர்கள் 0.21% ஆக உள்ளனர். இக்கிராமத்தின் முக்கியத் தொழில் வேளாண்மை ஆகும். இங்கு தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.

## அருகில் உள்ள வழிபாட்டுத் தலங்கள்
* நரசிங்கம் யோகநரசிங்கப் பெருமாள் கோயில்

## மேற்கோள்கள்


பகுப்பு:மதுரை மாவட்டத்திலுள்ள கிராமங்கள்
இராஜாக்கூர்

**இராஜாக்கூர்** (Rajakur) என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், இராஜாக்கூர் ஊராட்சியில் உள்ளது.  மதுரை -  சிவகங்கை  மாநில நெடுஞ்சாலை எண் 33-இல், மதுரையிலிருந்து  13 கி.மீ. தொலைவில் உள்ளது.   

இவ்வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண்  625107.  

இராஜாக்கூர், மதுரை கிழக்கு வட்டத்தின் ஏழு உள்வட்டங்களில் ஒன்றாகும். இராஜாக்கூர் கிராமத்தின் குறியீட்டு எண் 640662 ஆகும்.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி,  417 குடும்பங்களும்; 407.99   ஹெக்டேர் நிலப்பரப்பும்  கொண்ட  இராஜாக்கூர் கிராமத்தின் மொத்த மக்கள்தொகை  1,748 இங்கு தமிழ் மற்றும் சௌராஷ்டிர மொழிகள் பேசப்படுகிறது. 

## அருகே அமைந்த கிராமங்கள்
* வரிச்சியூர்
* குன்னத்தூர்
* நாட்டார்மங்கலம்
* வீரபாஞ்சான்
* களிமங்கலம்
## மேற்கோள்கள்


## வெளி இணைப்புகள்
* கூகுள் வரைபடத்தில் இராஜாக்கூர் கிராமம்

பகுப்பு:மதுரை மாவட்டத்திலுள்ள கிராமங்கள்
மணிகண்டன் (நடிகர்)

**மணிகண்டன்** (*Manikandan*) பாய்ஸ் திரைப்படத்தில் நண்பர்களில் ஒருவராக நடித்துள்ளார்.  மேலும் காதல் எஃப். எம்.,*[[கிச்சா வயசு 16 ]]*, *[[பயம் அறியான்]]*,  போன்ற படங்களில் நடித்துள்ளார்.

## திரைப்படங்கள்

### நடிகராக

## மேற்கோள்கள்

## வலைத்தளம்
* 
* https://en.wikipedia.org/wiki/Manikandan_(actor)

பகுப்பு:தமிழ்த் திரைப்பட நடிகர்கள்
பகுப்பு:1980 பிறப்புகள்
பகுப்பு:வாழும் மக்கள்
நிலையூர்

*நிலையூர் (மதுரை மாவட்டம்)
*நிலையூர் ஊராட்சி
*நிலையூர் (புதுக்கோட்டை மாவட்டம்)
*நிலையூர் 1 பிட் ஊராட்சி
*நிலையூர் 1 பிட்
*நிலையூர் 2 பிட் ஊராட்சி
*நிலையூர் 2 பிட்
இந்திய வான்படைத் தளங்களின் பட்டியல்

இந்திய வான்படை ஏழு படைப்பிரிவுகளைக் கொண்டுள்ளது. ஒவ்வொரு படைப்பிரிவுக்கும் படைத் தளவாய் (Marshal) தரம் கொண்ட படை அதிகாரி தலைமைப் பொறுப்பு வகிக்கிறார். 

வான்படைப்பிரிவுகள்:
*மேற்கு வான்படைப் பிரிவு - தில்லி
*கிழக்கு வான்படைப் பிரிவு - சில்லாங்
*மத்திய வான்படைப் பிரிவு - அலகாபாத்
*தெற்கு வான்படைப் பிரிவு - திருவனந்தபுரம்
*தென்மேற்கு வான்படைப் பிரிவு - காந்திநகர் (முன்னர் ஜோத்பூரில்)
*பயிற்சிப் பிரிவு - பெங்களூர் 
*பராமரிப்புப் பிரிவு - நாக்பூர்.

இந்திய வான்படைக்கு 60 க்கும் மேற்பட்ட **வான்படைத் தளங்கள்** உள்ளன. இந்தியக் கடற்படை தங்களது வான்போக்குவரத்துக்கென்று தனிப்பட்ட வான்படைத்தளங்கள் கொண்டுள்ளன. பன்னாட்டு வான்படைப் பிரிவு தஜிகிஸ்தானில் உள்ள ஃபர்கார் வான்தளத்தைப் பயன்படுத்துகிறது.

ஏழு படைப்பிரிவுகளுள் மேற்கு வான்படைப் பிரிவே மிகப்பெரிய பிரிவாகும். சம்மு காசுமீர், பஞ்சாப் பகுதி, அரியானா, இமாச்சலப் பிரதேசம், உத்தரப் பிரதேசம் ஆகிய மாநிலங்களிலுள்ள 16 வான்படைத்தளங்கள் இப்பிரிவின் கண்காணிப்பின்கீழ் இயங்குகின்றன. கிழக்கு மற்றும் தென்கிழக்கு இந்தியாவில் அமைந்துள்ள 15 வான்படைத்தளங்கள் கிழக்கு வான்படைப் பிரிவின் கண்காணிப்பில் இயங்குகின்றன. உத்தரப் பிரதேசத்திலுள்ள ஏழு வான்படைத் தளங்கள், மத்தியப் பிரதேசம் மற்றும் அதைச் சுற்றி மத்திய இந்திய மாநில வான்படைத்தளங்கள் மத்திய வான்படைப் பிரிவால் கண்காணிக்கப்படுகின்றன. தெற்கு வான்படைப் பிரிவின்கீழ் தென்னிந்தியாவிலுள்ள ஒன்பது வான்படைத்தளங்களும், அந்தமான் நிக்கோபார் தீவின் இரு தளங்களும் உள்ளன. மேலும் இப்படைப் பிரிவு கடல்வழிப் பாதுகாப்புப் பொறுப்பையும் மேற்கொண்டுள்ளது. பாகிஸ்தான் ஒட்டிய இந்திய எல்லை முன்னணிப் பகுதியைக் காக்கும் பொறுப்பு தென்மேற்கு வான்படைப் பிரிவினதாக உள்ளது. இப்பிரிவு குசராத்து, மகாராட்டிரம், இராசத்தான் மாநிலங்களில் அமைந்த 12 வான்படைத்தளங்களும் இப்பிரிவின் மேற்பார்வையில் செயற்படுகின்றன.

## பட்டியல்

**இந்திய வான்படைத்தளங்களின் பட்டியல்** (*List of Indian Air Force stations*) 
### மேற்கு வான்படைப்பிரிவு

### கிழக்கு வான்படைப்பிரிவு

### மத்திய வான்படைப்பிரிவு

### தெற்கு வான்படைப்பிரிவு

### தென்மேற்கு வான்படைப்பிரிவு

### பயிற்சிப் பிரிவு

### பராமரிப்புப் பிரிவு

## மேற்கோள்கள்


## வெளியிணைப்புகள்
* List of Indian Air Force stations at GlobalSecurity.org

பகுப்பு:இந்திய வான்படைத் தளங்கள்
அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்,

**அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்** (*Anbil Dharmalingam Agricultural College and Research Institute*) திருச்சியில் உள்ள நவலூர் குட்டப்பட்டு எனும் கிராமத்தில் அமைந்துள்ள வேளாண் கல்லூரி ஆகும். இது தமிழ்நாடு வேளாண்மைப் பல்கலைக்கழகத்தின் உறுப்புக் கல்லூரி ஆகும்.  திமுக அரசியல்வாதியான அன்பில் தர்மலிங்கத்தின் பெயர் இக்கல்லூரிக்கு இடப்பட்டுள்ளது.

## துறைகள்
இக்கல்லூரியில் உள்ள துறைகள்:
#உளவியல்
#மண் அறிவியல் மற்றும் வேளாண் வேதியியல்
#சமூக அறிவியல்
#தாவர வளர்ப்பு மற்றும் மரபியல்
#பயிர் பாதுகாப்பு

## ஆராய்ச்சிகள்
இங்கு உவர் மண் குறித்த ஆராய்ச்சிகள் நடைபெறுகின்றன.

## படிப்புகள்
இங்கு இளம் மற்றும் முது அறிவியல் வேளாண் படிப்புகள் வழங்கப்படுகின்றன.

## அமைவிடம்
இக்கல்லூரி திருச்சி - திண்டுக்கல் தேசிய நெடுஞ்சாலையில் நவலூர் குட்டப்பட்டில் அமைந்துள்ளது.

## மேற்கோள்கள்

திருச்சியில் உள்ள வேளாண் கல்லூரிகள்| திருச்சியில் உள்ள கல்லூரிகள்
பகுப்பு:திருச்சிராப்பள்ளி மாவட்டத்திலுள்ள வேளாண்மைக் கல்லூரிகள்
மலேசிய ஐக்கிய மக்கள் கட்சி

**பெர்சத்து** அல்லது **பிபிபீஏம்** எனும் **மலேசிய ஐக்கிய மக்கள் கட்சி**; (மலாய்: *Parti Pribumi Bersatu Malaysia* (**BERSATU** அல்லது **PPBM**); ஆங்கிலம்: *Malaysian United Indigenous Party*; சீனம்:土著团结党; ஜாவி: ڤرتي ڤريبومي برساتو مليسيا ); என்பது மலேசியாவில் ஓர் அரசியல் கட்சியாகும். இந்தக் கட்சியின் தலைவராக முகிதீன் யாசின் இருக்கிறார். 

பாக்காத்தான் ஹரப்பான் தலைமையிலான அரசாங்கம் சரிந்த பின்னர், பெரிக்காத்தான் நேசனல் கூட்டணி (*Perikatan Nasional*); மற்றும் பாரிசான் நேசனல் கூட்டணியில் (*Barisan Nasional*) இது ஒரு முக்கியமான கட்சியாகும்.

## பொது

14 ஜனவரி 2017-இல், சங்கப் பதிவாளரால் (*Registrar of Societies*), **பெர்சத்து** கட்சி அங்கீகரிக்கப்பட்டு பதிவு செய்யப்பட்டது. மற்றும் பெர்சத்து சின்னத்தைப் பயன்படுத்துவதற்கு மலேசிய தேர்தல் ஆணையம் (*Malaysian Election Commission*) அங்கீகரித்தது.

மே 2020 முதல் ஆகஸ்டு 2021 வரை பிரதமர் பதவியையும், அமைச்சரவையில் பெரும்பான்மையான பதவிகளையும் கட்சி தக்க வைத்து இருந்தது. 

### பூமிபுத்ரா உறுப்பினர்கள்

இந்தக் கட்சியின் நிறுவன உறுப்பினர்கள்; ஐக்கிய மலாய் தேசிய அமைப்பான (அம்னோ) மற்றும் பாரிசான் நேசனல் கூட்டணியின் கிளர்ச்சிக் குழுவான காபுங்கான் கெத்துவா சாவாங்கான் (*Gabungan Ketua Cawangan Malaysia*) கட்சிகளைச் சேர்ந்தவர்கள் ஆகும்.

பூமிபுத்ராக்கள் மட்டுமே இந்தக் கட்சியில் முழு உறுப்பினர்களாக முடியும். பூமிபுத்ரா அல்லாதவர்கள் கட்சியில் இணை உறுப்பினர்களாகச் சேரலாம். இருப்பினும் அவர்களுக்கு வாக்களிக்கவும் மற்றும் கட்சித் தேர்தல்களில் போட்டியிடவும் தகுதி இல்லை.

## மேற்கோள்கள்



பகுப்பு:மலேசிய அரசியல் கட்சிகள்
கிறிஸ்டோபர் பாலோனி

**கிறிஸ்டோபர் ஜேம்ஸ் பாலோனி** (*Christopher James Paolini*) ஒரு அமெரிக்க எழுத்தாளர். இவர் நவம்பர் 17,1986 அன்று லாஸ் ஏஞ்சல்ஸ், கலிபோர்னியா, அமெரிக்கா பிறந்தார். இவர் **மரபுவழி சுழற்சி (Inheritance Cycle)** என்ற புதினத் தொடர்கதைகளின் ஆசிரியர். இந்த தொடரில் வரும் புதினங்கள் எரகன் (Eragon), எல்டஸ்ட் (Eldest), பிரிஸிங்கர் (Brisingr) மற்றும் மரபுவழி (Inheritance) ஆகியவையாகும். இவர் பாரடைஸ் வேலி, மோடோனாவில் வசிக்கிறார். இங்கு தான் அவருடைய முதல் புதினமும் எழுதினார்.

## ஆரம்ப வாழ்க்கை
பாலோனி அமெரிக்க கலிபோர்னியா மாநிலத்தில் பிறந்தார். பாரடைஸ் வேலி, மோடோனாவில் வளர்ந்தார். இவரது குடும்ப உறுப்பினர்கள், பெற்றோர் கென்னத் பாலோனி மற்றும் தாலிதா பாலோனி மற்றும் ஒரு தங்கை ஏஞ்சலா பாலோனி. பாலோனி தனது 15 வது வயதில் உயர்நிலைப் பள்ளிப் படிப்பை, அமெரிக்காவில் அனுமதிக்கப்பட்ட தொலை தூர கல்வி, லென்சிங், இலினாய்ஸ் -இல் படித்து முடித்தார்.

## சிறப்புகள்
பாலோனியின் புத்தகங்கள், நியூயார்க் டைம்ஸ், USA Today மற்றும் பதிப்பாளர்களின் வார இதழ் ஆகியவற்றின் சிறந்த விற்பனையாகும் புத்தகங்கள் பட்டியலில் முதலிடம் பிடித்தது.

சிறப்பாக விற்பனையாகும் புத்தகத்தின் மிக இளய வயது எழுத்தாளர் என்ற கின்னஸ் சாதனையாளர் அங்கிகாரம் சனவரி 5, 2011 ஆம் ஆண்டில் கிடைத்தது.

## மேற்கோள்கள்

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:அமெரிக்க எழுத்தாளர்கள்
பகுப்பு:1983 பிறப்புகள்
தோகா, நேபாளம்

**தோகா** (**Tokha**) (), மத்திய நேபாளத்தின், பாக்மதி மாநிலத்தில் உள்ள காத்மாண்டு மாவட்டத்தில் அமைந்த நகரம் ஆகும். இந்நகரத்தின் நகராட்சி மன்றம் 2 டிசம்பர் 2014 அன்று நிறுவப்பட்டது.

காத்மாண்டு சமவெளியில் அமைந்த தோகா நகரம், காட்மாண்டிற்கு வடக்கே 8 கி.மீ. தொலைவில் உள்ளது.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 6.5 சதுர மைல் பரப்பளவு கொண்ட தோகா நகரத்தின் மக்கள்தொகை 99,032 ஆகும். இந்நகரத்தில் நேபாளி மொழி, நேபால் பாசா, தமாங் மொழிகள் பேசப்படுகிறது.

## மேற்கோள்கள்

## வெளி இணைப்புகள்
*தோகா நகராட்சியின் அதிகாரப்பூர்வ இணையத்தளம்

பகுப்பு:நேபாள நகரங்கள்
பகுப்பு:காத்மாண்டு மாவட்டம்
பகுப்பு:பாக்மதி மாநிலம்
கெத்சீ சண்முகம்

**கெத்சீ சண்முகம்** (1934) ஒரு  இலங்கைத்  தமிழ்ப்பெண்.  நாவலப்பிட்டியை பிறப்பிடமாகக் கொண்டவர்.  இவர் ஒரு தமிழாசிரியர். சமூகச் செயற்பாட்டாளர். உளவியல் ஆலோசகர். இலங்கை யுத்தத்தில் பாதிக்கப்பட்டவர்களுக்கு தனது சேவையை வழங்கியவர். தனது சேவைகளுக்காக ரமோன் மக்சேசே விருது விருதைப் பெற்றுக் கொண்டவர்.

### குடும்பம்
இவரின் தந்தை தேயிலைத்தோட்டத்தில் எழுத்தர் ஆகக் கடமையாற்றியவர். தாயார் இவர் 15 வயதாக இருக்கும் போதே இறந்து விட்டார். இவரின் கணவர் முத்துவேலு சண்முகம். இவருக்கு இரு குழந்தைகளும், மூன்று பேரக்குழந்தைகளும் இருக்கின்றனர்.

### கல்வி
இவர் கண்டி Mowbray கல்லூரியில் கல்வி பயின்றார். தனது 17வயதிலேயே 1951 இல் ஆசிரியரானார்.

### வெளி இணைப்புகள்
* உலக விருது பெறும் தமிழ்ப் பெண்மணி மனம் திறக்கிறார் 

### மேற்கோள்கள்

பகுப்பு:1934 பிறப்புகள்
பகுப்பு:வாழும் மக்கள்
பகுப்பு:ரமோன் மக்சேசே விருது பெற்றோர்
பகுப்பு:இலங்கைத் தமிழ்ப் பெண்கள்
இதாரி

**இதாரி** (**Itahari**) (), நேபாளத்தின்  கோசி மாநிலத்தில் உள்ள சுன்சரி மாவட்டத்தில் அமைந்த துணைநிலை மாநகராட்சி ஆகும்.

93.78 சதுர கிலோ மீட்டர் பரப்பளவு கொண்ட இதாரி நகரத்தின், 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 1,40,517 ஆகும்.  இந்நகரத்தில் 33,794 வீடுகள் உள்ளது. இதாரி நகராட்சி 20 மாமன்ற உறுப்பினர்களைக் கொண்டது.

கானார், ஏகம்பா, பகாலி மற்றும் ஹன்ஸ்போசா போன்ற கிராமிய நகராட்சி மன்றங்களை, இதாரி நகரத்துடன் ஒன்றினைத்து, 1997ல் இதாரி துணைநிலை மாநகராட்சி நிறுவப்பட்டது.
 
## தட்பவெப்பம்
இதாரி நகரத்தின் அதிகபட்ச சராசரி குளிர்கால வெப்பநிலை 10 - 18℃ ஆகவுள்ளது. கோடைக்கால அதிகபட்ச சராசரி வெப்பநிலை 30 - 42 ℃  ஆகவுள்ளது. ஆண்டு சராசரி மழைப்பொழிவு 2007 மிமீ ஆகும். சூலை மாத சராசரியாக 571 மிமீ மழைப்பொழிவு கொண்டுள்ளது.

## மேற்கோள்கள்

## வெளி இணைப்புகள்
*

பகுப்பு:நேபாள நகரங்கள்
பகுப்பு:கோசி மாநிலம்
தரண்

**தரண்** (**Dharan**)  (தேவநாகரி: धरान)  நேபாளத்தின் கோசி மாநிலம், தராய் சமவெளியில் அமைந்த சுன்சரி மாவட்டத்தில், மகாபாரத மலைத்தொடரின் அடிவாரத்தில் உள்ள  நகரம் ஆகும். இது கிழக்கு நேபாளத்தின் விராட்நகருக்கு அடுத்து, இரண்டவது பெரிய நகரம் ஆகும்.  

கிழக்கு நேபாளத்தின், சுன்சரி மாவட்டத்தில் துணைநிலை மாநகராட்சியான தரண் நகரம், தராய் மற்றும் மகாபாரத மலைத்தொடருக்கும் இடையே, கடல் மட்டத்திலிருந்து 349 மீ (1148 அடி) உயத்தில் அமைந்துள்ளது.

தரண் துணைநிலை மாநகராட்சி 27 வார்டு உறுப்பினர்களைக் கொண்டது. 

 

தரண் நகரத்தின் தெற்கில் சார்கோஸ் ஜாடி காடுகளும் மற்றும் கிழக்கிலும், மேற்கிலும் முறையே சியுதி மற்றும் சார்து ஆறுகள் பாய்கிறது. 

தரண் நகரத்திற்க் தெற்கில், இந்தியாவையும் - நேபாளத்தையும்  இணைக்கும்  விராட்நகர்  நகரம் உள்ளது. இதனருகில் இதாரி நகரமும் உள்ளது. தரண் நகரத்தின் அருகில் புத்த சுப்பா கோயில், பஞ்ச கன்னியர் கோயில், பிந்தேஸ்வரி கோயில், தந்தகாளி கோயில்கள் உள்ளது. 

## தட்பவெப்பம்

  
## இதனையும் காண்க
* நேபாள நகரங்கள்

## மேற்கோள்கள்

பகுப்பு:நேபாள நகரங்கள்
பகுப்பு:கோசி மாநிலம்
பாசிடையோமைகோஃபைட்டா பூஞ்சை

இவ்வகை பூஞ்சையானது அஸ்கோமைகோட்டாவுடன் இணைந்து டிகார்யா எனும் துணை பூஞ்சை பெருந் தொகுதியை பூஞ்சை பெரும் தொகுதிக்குள் உருவாக்குகிறது. இது அநெக வேளைகளில் உயர் வகை பூஞ்சை தொகுதி எனவும் அறியப் படுகிறது. 

குறிப்பாக இப் பெரும் தொகுதியில் கீழ் கண்ட குழுமங்கள் காணப் படுகின்றன: காளான்கள்,பஃப்பந்து காளான்,துர்நாற்ற கொம்பு காளான், அடைப்புக் குறி காளான், உறைகூழ் பூஞ்சை, புவிவிண்மீன் / நட்சத்திர பூஞ்சை, ரஸ்ட் பூஞ்சைகள், பன்ட் பூஞ்சைகள்மற்றும் மனிதனுக்கு நோயுண்டாக்கும் ஈஸ்டான கிரிப்ரடோகாகஸ் போன்றவை ஆகும்.
பாசிடியோமைகோட்டோ இழை பூஞ்சைகளாகும். இவை பூசணை இழைகளால் ஆனவை. இவை பாலினப் அல்லது இலிங்க இனப்பெருக்கம் செய்யும் தன்மை உடையவை. இவை இதற்கென்று விசேஷமாக உருவாக்கப் பட்ட உருளை வடிவ செல்களால் பாலினப் பெருக்கம் செய்கின்றன. இந்த செல்கள் பாசிடா என்று அழைக்கப் படுகின்றன. இவை வெளி மியோவித்துகளைக் கொண்டுள்ளன. அவை பொதுவாக நான்கு என்கிற எண்ணிக்கையில் காணப் படும். இந்த தனித் தன்மை வாய்ந்த வித்துக்கள் பாசிடோவித்துக்கள் எனப் படும். சிலவகை பாசிடோமைகோட்டாக்கள் இலிங்கமில் அல்லது பாலிலா இனப் பெருக்கமு மேற்கொள்ளும். சில வகை பூஞ்சைகள் பாலிலா அல்லது இலிங்கமில் இனப் பெருக்கம் மட்டும் மேற் கொள்ளும். இலிங்கமில் முறையில் இனப் பெருக்கம் செய்யப் பட்ட பாசிடோமகோட்டாக்கள் முழுவதும் அல்லது மொத்த ஒத்த பண்புகள் இருந்தால் அவைகள் இந்த சிற்றினத்தைச் சார்ந்தவையாக அடையாளம் காணப் படும். தனித்துவமான உடற்கூறு செல் சுவர்களின் பகுதிகள், மரபுவழிச் சார்பான உறுதியான கட்டமைப்பு மூலம் இவைகளின் தன்மை உறுதி செய்யப் படுகிறது.

பகுப்பு:பூஞ்சைகள்
கயை வானூர்தி நிலையம்

**கயை வானூர்தி நிலையம்** (*Gaya Airport*)  அல்லது **புத்தகயை வானூர்தி நிலையம்**, (*Bodhgaya Airport*,  இந்தியாவில் பீகார் மாநிலத்தில் கயை நகரில் அமைந்துள்ள பன்னாட்டு வானூர்தி நிலையமாகும். இது கயை நகரிலிருந்து  தென்மேற்கே 12 கி.மீ. தொலைவிலும்  கோவில் நகரான புத்தகயாவிலிருந்து 5 கி.மீ. தொலைவிலும் உள்ளது. புத்தகயாவில் தான் புத்தருக்கு ஞானோதயம் உண்டானது. இந்த வானூர்தி நிலையம் பீகாரில் உள்ள இரண்டாவது பன்னாட்டு வானூர்தி நிலையமாகும்; முதலாவது  மாநிலத் தலைநகர்  பட்னாவிலுள்ள செயப் பிரகாஷ் நாராயண் பன்னாட்டு வானூர்தி நிலையம் ஆகும். தாய்லாந்து, மியான்மர், பூட்டான், இலங்கை போன்ற பௌத்தர்கள் மிகுந்துள்ள நாடுகளுக்கு இந்த வானூர்தி நிலையத்திலிருந்து நிரந்தரமாக சமயச் சுற்றுலாப் பறப்புகள் இயக்கப்படுகின்றன.  பௌத்தர்களுக்கு இதுவே உலகின்  மிகவும் புனிதமானத் தலமாகும்.  
ஏர் இந்தியா மட்டுமே இந்த வானூர்தி நிலையத்திலிருந்து இயங்குகின்றது.
## மேற்சுருக்கம்
கயை வானூர்தி நிலையத்தின் பரப்பளவு 954 ஏக்கர்களாகும். கூடுதலாக 100 ஏக்கர் நிலம் ஆக்கிரமிப்பில் உள்ளது; தவிரவும் ஓடுபாதையை விரிவுபடுத்த மேலும் 100 ஏக்கர்கள்  அண்மையிலுள்ள நான்கு சிற்றூர்களிலிருந்து நில கையகப்படுத்த முயற்சிகள்  மேற்கொள்ளப்பட்டுள்ளன. 7,500 சது மீட்டர்களில் கட்டப்பட்டுள்ள வானூர்திநிலையக் கட்டிடம்  ஒரே நேரத்தில் 250 பயணிகளை வரவேற்கவும் 250 பயணிகளுக்கு விடை தரவும் திறனுள்ளது.  இந்திய வானூர்தி நிலையங்கள் ஆணையம் இந்த வானூர்தி நிலையத்தை கொல்கத்தா வானூர்தி நிலையத்திற்கு நெருக்கடிக் கால மாற்றாக பயன்படுத்தத் திட்டமிட்டுள்ளது.

ஆகத்து 28, 2013இல் மாநிலங்களையில் குடிசார் வான்பயண அமைச்சகத்தின் துணை அமைச்சர் வேணுகோபால் இந்திய வானூர்தி நிலையங்கள் ஆணையம் வானூர்திநிலைய விரிவாக்கத்திற்காக பீகார் மாநில அரசிடம் மேலும் 200 ஏக்கர் நிலம் கையகப்படுத்த கோரிக்கை வைத்துள்ளதாகத் தெரிவித்தார். இந்த வானூர்தி நிலையம் பெரும்பாலும் சுற்றுலாப் பருவம் சார்ந்தது. முதன்மையாக பௌத்த சமய சுற்றுலாப் பயணிகளுக்காக  இலங்கை மற்றும் தென் கிழக்கு நாடுகளான தாய்லாந்து, வியட்நாம், மியான்மர், கம்போடியாவிற்கு வானூர்தி சேவை வழங்குகின்றது.

## வான்சேவை நிறுவனங்களும் சேரிடங்களும்

## மேற்கோள்கள்

## வெளி இணைப்புகள்
*கயை வானூர்தி நிலையம்



பகுப்பு:இந்திய பன்னாட்டு வானூர்தி நிலையங்கள்
பகுப்பு:பீகாரிலுள்ள வானூர்தி நிலையங்கள்
இ. எம். பிராஸ்டர்

**எட்வேர்டு மார்கன் பிராஸ்டர் (Edward Morgan Forster)** (1 சனவரி 1879 - 7 சூன் 1970) இங்கிலாந்தைச் சார்ந்த புதினம், சிறுகதை மற்றும் கட்டுரை எழுத்தாளர். இவரது பல புதினங்கள், 20 ஆம் நூற்றாண்டின் ஆரம்பகால பிரித்தானிய சமுதாய மக்களிடையே உள்ள வகுப்புவாத பிரிவினைகள் மற்றும் போலித்தனம் பற்றி எழுதப்பட்டவை. குறிப்பிடும்படியான இவரது புதினங்கள்: ஒரு அறைப் பற்றிய பார்வை (1908) (*A Room with a View*), ஹோவார்ட்ஸ் முடிவு (*Howards End)* (1910) மற்றும் இந்தியாவிற்கு ஒரு பாதை (*A Passage to India)* (1924). இந்தப் புதினங்கள் மூலம் பிராஸ்டர் பெரும் புகழ் பெற்றார். மேலும் இலக்கியத்திற்கான நோபல் பரிசுக்கு 16 பல்வேறு ஆண்டுகளில் பரிந்துரைக்கப்பட்டார்.

## ஆரம்ப வருடங்கள்
பிராஸ்டர் ஒரு ஆங்கிலோ-ஐரிஸ் மற்றும் வேல்ஸ் இனத்தைச் சேர்ந்த பெற்றோருக்கு, 6, மெல்கோம்பி, டோர்செட் சதுக்கம், லண்டன் NW1 என்ற இடத்தில் பிறந்தார். அலிசா கிளாரா மற்றும் எட்வேர்டு மார்கன் லிவீலின் பிராஸ்டர் ஆகியோரின் ஒரே மகன். இவரின் தந்தை ஒரு கட்டிட கலைஞர். அதிகாரப்பூர்வ பெயர் ஹென்றி மார்கன் பிராஸ்டர். திருச்சபையில் இவருக்கு பெயரிடும் போது எட்வேர்டு மார்கன் பிராஸ்டர் என்று பெயரிட்டனர். அதனால் தந்தை பெயரோடு குழப்பாமல் இருக்க அனைவரும் இவரை மார்கன் என்றே அழைத்தனர். இவரின் தந்தை காச நோயால் 30 அக்டோபர் 1880 ஆம் ஆண்டில் மார்கனின் இரண்டாவது அகவையில் இறந்தார். 1883 ஆம் ஆண்டில் பிராஸ்டர் மற்றும் அவரது தாயார் ரூக்நெஸ்ட், ஸ்டீபனேஜ், ஹெர்ட்போர்டுசயருக்கு குடி பெயர்ந்தனர். இந்த வீடு, ஹோவார்ட்ஸ் முடிவு என்ற புதினத்தில் வரும் வீட்டின் மாதிரியாக இருந்தது. ஏனெனில் இங்கு தான் பிராஸ்டர் தன் முழு குழந்தைப் பருவத்தையும் செலவிட்டார்.

## மேற்கோள்கள்

பகுப்பு:1879 பிறப்புகள்
பகுப்பு:1970 இறப்புகள்
பகுப்பு:ஆங்கில எழுத்தாளர்கள்
உள்நாட்டு வானூர்தி நிலையம்

[thumb|[தன்சானியாவிலுள்ள தாங்கா வானூர்தி நிலையம்]]
thumb|மும்பை வானூர்தி நிலையம் உள்நாட்டு புறப்பாட்டு முனையம் 1C (4)
[thumb|[ஆத்திரேலியாவின் மெல்பேர்ண் நகரிலுள்ள மூராபென் வானூர்தி நிலையம்]]
**உள்நாட்டு வானூர்தி நிலையம்** ஒரு நாட்டின் எல்லைகளுகளுக்குள் இயங்கும் பறப்புக்களை மேலாளும் வானூர்தி நிலையம் ஆகும்.  உள்நாட்டு வானூர்தி நிலையங்களில் சுங்கச்சோதனையும் குடிவரவு வசதிகளும் இராது. இவை வெளிநாடுகளிலிருந்து வருகின்ற அல்லது செல்கின்ற பறப்புக்களை மேலாண்மை செய்ய இயலாது.

பெரும்பாலும் இந்த வானூர்தி நிலையங்களில் ஓடு பாதை சிறியதாக இருக்கும்.  இவற்றால் குறைந்த தொலைவு அல்லது இடைப்பட்டத் தொலைவு வரை இயக்கப்படும் வானூர்திகளையே கையாளவியலும். தற்போது விரிவான பாதுகாப்புச் சோதனை அமைப்புகள் நிறுவப்பட்டாலும் நெடுங்காலத்திற்கு இவை பன்னாட்டு வானூர்தி நிலையங்களில் மட்டுமே இருந்து வந்தன.

கனடாவிலும் ஐக்கிய அமெரிக்க நாட்டிலும் பெரும்பாலான நகராட்சி வானூர்தி நிலையங்கள் இவ்வகையானவை. கனடாவின் பன்னாட்டு வானூர்தி நிலையங்களில், கனடாவிற்குள் இயங்கும் பறப்புக்களை கையாள தன உள்நாட்டு முனையங்கள் உள்ளன.

தவிரவும் சில வானூர்தி நிலையங்கள் *பன்னாட்டு வானூர்தி நிலையங்கள்*என பெயரிடப்பட்டிருந்தாலும் முதன்மையாக அங்கு உள்நாட்டு பறப்புகளே இயக்கப்படும்; மிகக் குறைந்த அளவில் வெளிநாட்டுப் பறப்புகள் கையாளப்படலாம்.

ஐக்கிய இராச்சியத்தில், விக் வானூர்தி நிலையத்தை ஓர் எடுத்துக்காட்டாகக் கூறலாம்; இங்கிருந்து இசுக்காட்லாந்தின் வானூர்தி நிலையங்களுக்கு அடிக்கடி பறப்புகள் உள்ளன.

சில சிறிய நாடுகளில் உள்நாட்டுப் பறப்புகள் இயக்குமளவில் நிலப்பரப்பு இருக்காது.  இவற்றிற்கு எடுத்துக்காட்டுகளாக பெல்ஜியம், ஆங்காங், குவைத், மக்காவு, சிங்கப்பூர், மற்றும் ஐக்கிய அரபு அமீரகம் ஆகியவற்றைக் கூறலாம்.

## மேற்கோள்கள்

பகுப்பு:வானூர்தி நிலையங்கள்
கொடிப்பசலை

**கொடிப்பசலை** (***Basella alba***) என்பது பசல்லேசேவி குடும்பத்தைச் சேர்ந்த ஒரு  கொடித் தாவரமாகும். இது கீரையாகவும், மூலிகையாகவும் பயன்படுத்தப்படுகிறது. இதற்கு **கொடிலை**, **கொடிப்பயலை**, **கொடிவசலை**, **பசளை**, **கொடியலை** என வேறு பெயர்களும் உள்ளன. இது வெப்பமண்டல ஆசியா மற்றும் ஆபிரிக்காவில் காணப்படுகிறது, இப்பகுதிகளில் இது பரவலாக கீரையாக பயன்படுத்தப்படுகிறது. இது இந்தியத் துணைக்கண்டம், தென்கிழக்கு ஆசியா, நியூ கினியாவைப் பிறப்பிடமாகக் கொண்ட தாவரமாகும். இதன் இயற்கை வாழிடமாக சீனா, வெப்ப மண்டல ஆப்பிரிக்கா, பிரேசில், பெலிஸ், கொலம்பியா, மேற்கிந்தியத் தீவுகள், பிஜி மற்றும் பிரெஞ்சு பொலினீசியா ஆகியவை உள்ளன.

## மேற்கோள்கள்

பகுப்பு:இந்திய உணவுகள்
பகுப்பு:கீரைகள்
பகுப்பு:தமிழ்நாட்டின் தாவரங்கள்
குர்மி மக்கள்

**குர்மி மக்கள்**, (Kurmi) இந்தியாவிலும், நேபாளத்திலும் வேளாண்மை தொழில் செய்யும் இந்து சமூகத்தினர் ஆவர். குர்மி சமூகத்தினர் இந்தியாவின் குஜராத், பிகார் உத்தரப் பிரதேசம், மகாராட்டிரம் மற்றும் ஒடிசா மாநிலங்களிலும் மற்றும்  நேபாளத்திலும் வாழ்கின்றனர்.

குர்மி மக்கள் குர்மி, இந்தி, சத்தீஷ்கரி, மராத்தி, கொங்கணி, குசராத்தி, ஒரியா, தெலுங்கு, தமிழ் மொழிகள் பேசுகின்றனர்.

## வரலாறு
18ஆம் நூற்றாண்டில் முகலாயர் ஆட்சி முடிவுறும் வரை, குர்மி சமூகத்தினர் ஆயுதங்தாங்கிய கால்நடைகளை மேய்க்கும் நாடோடி வாழ்க்கை மேற்கொண்டிருந்தனர். பின்னர் நிலையான இடங்களில் தங்கி வேளாண் குடிகளையும் மற்றும் நகர மக்களையும் சார்ந்து வாழ்ந்துள்ளனர்.  படிப்படியாக குர்மி சமூகத்தினர் வேளாண்மைத் தொழில்களில் ஈடுபட்டனர்.

குர்மி மக்கள் திராவிடர்கள், ஆரிய-திராவிடர்கள், இந்தோ ஆரியர்கள் என மூன்று இனத்தவராக உள்ளனர்.

1909ல் பிரித்தானிய இந்திய அரசால் வெளியிடப்பட்ட அரசானையின் படி, உத்தரப் பிரதேச மாநிலத்தின் குர்மி மக்களை ஆரிய-திராவிடர்கள் என்றும்,  மத்திய மாகாணத்தின் குர்மி மக்களை திராவிடர்கள் என்றும் வகைப்படுத்தினர்.

## மேற்கோள்கள்

## மேலும் படிக்க
*
*
*
*

பகுப்பு:இந்திய இனக்குழுக்கள்
பகுப்பு:நேபாள இனக்குழுக்கள்
கேரமல்

thumb|காரமல் ஊற்றப்பட்ட ஒரு பணியார வகை<br />

**கார்மல் அல்லது கேரமல்** (*Caramel* /ˈkærəmɛl/ அல்லது /ˈ) என்பது பல்வேறு சர்க்கரையை கொதிக்க வைத்து தயாரிக்கப்படும் ஒரு  நடுத்தரம் முதல் அடர் ஆரஞ்சு நிற மிட்டாய் ஆகும்.  அதை களி( puddings) மற்றும் இனிப்பு போன்றவற்றிற்கு நிறமூட்டியாகப் பயன்படுத்தமுடியும்,  ஒரு  போன்போன் மீது ஊற்றவோ, அல்லது  ஐஸ்கிரீம் மற்றும் கசுடர்டு  ஆகியவற்றில் இறுதியாக மேலே சேர்க்கவோ பயன்படுகிறது.

இதன் செயல்முறையானது சர்க்கரையை மெதுவாக  -க்கு வெப்பமூட்டுவதாகும். இவ்வாறு சர்க்கரை வெப்பப்படுத்தும்பொழுது, அதன் மூலக்கூறுகள் உடைந்து, மாறுபட்ட  பண்பும், நிறமும், சுவையும் கொண்ட கலவைகளாக மறுவடிவமைடகிறது.

## பெயர் காரணம்
இதன் ஆங்கிலப்பெயர் பிரஞ்சு வார்த்தையான, *கேரமலிலிருந்தும்*, பிரெஞ்சு வார்த்தை ஸ்பானிய *caramelo* (18 ஆம் நூற்றாண்டு)விலிருந்தும், மேலும் இந்த ஸ்பானிய வார்த்தை போர்த்துகீசிய வார்த்தையான "caramel-கரமலிலிருந்தும்" உருப்பெற்றிருக்கலாம்.  

## ஊட்டச்சத்து தகவல்
**நான்கு மற்றும் ஆறு பத்துகள் தேக்கரண்டி (அதாவது, 69&#x20;கிராம்)** வணிக ரீதியாக தயாரிக்கப்பட்ட வாட்டியவெண்ணை(பட்டர்ஸ்காட்ச்) அல்லது கேரமல் பாகு, கொண்டிருக்கும் ஊட்டச்சத்து:

* கலோரிகள் (கிலோ கலோரி): 103
* புரதம் (கிராம்): 0.62
* மொத்த கொழுப்பு (கொழுப்பு): 0.04
* கார்போஹைட்ரேட், வேறுபாடு (கிராம்): 27.02
* ஃபைபர், மொத்த உணவு (கிராம்): 0.4
* கொழுப்பு (மிகி): 0.0

## மேலும் பார்க்க

## சான்றுகள்

## வெளிப்புற இணைப்புகள்

* 

பகுப்பு:உணவு வகைகள்
பகுப்பு:இனிப்பூட்டிகள்
பகுப்பு:படிக உருவமற்ற திண்மங்கள்
இம்பால் பன்னாட்டு வானூர்தி நிலையம்

**இம்பால் பன்னாட்டு வானூர்தி நிலையம்** (*Imphal International Airport*, ) மணிப்பூர் மாநிலத் தலைநகர் இம்பாலில் உள்ள பன்னாட்டு வானூர்தி நிலையம் ஆகும். இது இம்பால் நகரிலிருந்து தெற்கே 8 கி.மீ. தொலைவில் அமைந்துள்ளது.  இந்தியாவின் வடகிழக்குப் பகுதியில்,  குவகாத்திக்குப் பிறகு கட்டமைக்கப்பட்டுள்ள இரண்டாவது பன்னாட்டு வானூர்தி நிலையமாகும்; தவிரவும் இப்பகுதியில் குவகாத்தி, அகர்த்தலாவிற்கு அடுத்து மூன்றாவது மிக நெருக்கடியான வானூர்தி நிலையமும் ஆகும்.  இந்த வானூர்தி நிலையம் முன்னாள் அரசர் திகேந்திரஜித் நினைவாகப் பெயரிடப்பட்டுள்ளது.

இம்பால் பன்னாட்டு வானூர்தி நிலையம் வடகிழக்குப் பகுதியை நாட்டின் முக்கிய நகரங்களான பெங்களூர், தில்லி, கொல்கத்தா உடனும்  அடுத்துள்ள மியான்மரின்  மண்டலை நகருடனும் வான்சேவையால் இணைக்கிறது. ஏர் ஏசியா இந்தியா, ஏர் இந்தியா, ஜெட் ஏர்வேஸ், இன்டிகோ மற்றும் அல்லையன்சு ஏர் ஆகிய வான்சேவை நிறுவனங்கள் இங்கிருந்து தங்கள் பறப்புக்களை  அகர்தலா, சில்சார் , அய்சால், ஜோர்ஹாட் நகரங்களுக்கு இயக்குகின்றனர். இந்த வானூர்தி  நிலையம்  இந்திய வானூர்தி நிலையங்கள் ஆணையத்தின் நிர்வாகக் கட்டுப்பாட்டில் உள்ளது.

## வான்சேவை நிறுவனங்களும் சேரிடங்களும்

## மேற்கோள்கள்

## வெளி இணைப்புகள்

* இம்பால் வானூர்தி நிலையம்  - இந்திய வானூர்தி நிலையங்கள் ஆணையம்

பகுப்பு:இந்திய பன்னாட்டு வானூர்தி நிலையங்கள்
பகுப்பு:மணிப்பூரில் போக்குவரத்து
பகுப்பு:இந்திய வானூர்தி நிலையங்கள்
நாராயண பிள்ளை

**நாராயண பிள்ளை** (*Naraina Pillai*) ஒரு சமூக முனைவோர் மற்றும் தொழிலதிபர் ஆவார், அவரது பெரும்பாலான வாழ்நாளைக் காலனித்துவ காலத்தின் பொழுது சிங்கப்பூரில் கழித்தார். அவர் சிங்கப்பூரிலுள்ள தமிழ் சமூகத்திற்குப் பெரிதும் பங்களிப்புச் செய்தவர் ஆவார்.

1819க்கு முன்னதாக, நாராயண பிள்ளை பினாங்கில் பணியாற்றினார். அங்கு அப்பொழுது பிரித்தானிய ஆட்சி நடைபெற்றது. அப்பொழுது பிரித்தானிய கிழக்கிந்திய நிறுவனத்தின் மூத்த அதிகாரியான இசுடாம்போர்டு இராபிள்சுவின் அறிமுகம் கிடைத்தது, அவர்  மலாக்கா நீரிணையின் தென் கோடியில் ஒரு புதிய வணிகப் பகுதியை நிறுவ ஆர்வமாக இருந்தார். இதன் விளைவாக, 1819ல் நவீன சிங்கப்பூர் நிறுவப்பட்டது. பினாங்கில் இருந்த பிள்ளையை, ராஃபிள்ஸ்  அவரது புதிய குடியேற்றத் திட்டத்தில் பணியில் சேர வற்புறுத்தினார்.

## ஆரம்ப வாழ்க்கை

### சிங்கப்பூருக்கு வருதல்
1819ல் 'இந்தியானா' கப்பலில் பிள்ளை இராபிள்சுடன் சிங்கப்பூர் வந்தார். அதன் மூலம் சிங்கப்பூரில் கால்பதித்த முதல் தமிழனாக ஆனார். அவர் அரசு கருவூலத்தில் தலைமை கணக்காளராகப் பணிபுரிந்தார், அங்கே அவர் நாணயத்தின் நம்பக்த்தன்மையை உறுதிசெய்யும் பணியிலிலிருந்தார், எனினும், அவரது சொந்த முயற்சியின் காரணமாக விரைவில் வெற்றிகரமான தொழிலதிபராக மற்றும் சமூகத் தலைவராக உருவெடுத்தார். 

## வணிக வாழ்க்கை
சிங்கப்பூர் நகரின் வளர்ச்சியை கவனித்தவர் பினாங்கிலிருந்து கொத்தனார், தச்சன், நெசவாளி ஆகியோரை கூட்டி வந்தார், தற்போது தஞ்சோங் பகாரிலுள்ள நகரின் முதல் செங்கல் உலையை அமைத்தார், இந்த முயற்சிகளின் விளைவாக நகரின் முதல் கட்டிட ஒப்பந்ததாரர்-ஆக உருவெடுட்த்தார்.

அவர் துணிந்து பருத்தி பொருட்கள் விற்பனையில் ஈடுபட்டார். 1822ல் ஏற்பட்ட தீ விபத்து அவரது வியாபாரத்தினை குலைத்து அவரை பெரிய கடன் சூழ்நிலைக்கு தள்ளியது, இருப்பினும் அதிலிருந்து மீண்டு வந்தார்.

## சமூக பொறுப்புகள்
1827ல், தெற்கு பால சாலையில்('south bridge road') சிறீ மாரியம்மன் கோவில்-ஐ நிர்மாணித்தார்., இது இன்று சிங்கப்பூரின் பழமையான இந்துக் கோவிலாகவும், தேசிய நினைவுச் சின்னமாகவும்உள்ளது.  பிரித்தானிய அரசு பிள்ளையை இந்திய மக்களின் தலைவராக நியமித்தது. இதன் மூலம் இந்திய மக்களிடையே ஏற்படும் சச்சரவுகளுக்கு தீர்வு வழங்கும் பொறுப்புகளை வழங்கியது.

## குறிப்புகள்
* 
* 
* ‘Pioneer Naraina Pillai should be honoured’ (1990, February 21).  The Straits Times, p.&nbsp;14.
* ‘Singapore's first heroes’ (1983, November 6). The  Straits Times, p.&nbsp;18.

## சான்றுகள்

பகுப்பு:தமிழ்த் தொழிலதிபர்கள்
பகுப்பு:சிங்கப்பூர் தமிழர்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
துளசிபூர், நேபாளம்

**துளசிபூர்** (**Tulsipur**), நேபாளத்தின் லும்பினி மாநிலம்,  தாங் மாவட்டத்தில் அமைந்த துணைநிலை மாநகராட்சி  ஆகும்.  
2011ம்  ஆண்டின் மக்கள்தொகை கணக்கெடுப்பின்படி, துளசிபூர் நகரத்தின் மக்கள்தொகை 115,759 ஆகவுள்ளது.  அதில் ஆண்கள் 67,804 ஆகவும்; பெண்கள் 75,065 ஆகவும் உள்ளனர். 

துளசிப்பூர் வானூர்தி நிலையத்திலிருந்து, தேசியத் தலைநகரம் காட்மாண்டு மற்றும் பிற நகரங்களுக்கும் வானூர்த்திகள்  இயக்கப்படுகிறது. 

## கல்வி நிலையங்கள்
* நேபாள் சமசுகிருதக் கல்லூரி
* மத்திய ஆயுர்வேதக் கல்லூரி
* மத்திய மேற்கு மேலாண்மைக் கல்லூரி 
* வேளாண்மை மையம்
* நேவெக்ஸ் பன்னாட்டுக் கல்லூரி 
* ஞான தீபம் கல்லூரி
* ரப்தி வித்தியா மந்திர் மேலாண்மைக் கல்லூரி 
* ரப்தி வித்தியா மந்திர் மேனிலைப் பள்ளி 
## இதனையும் காண்க
* நேபாள நகரங்கள்

## மேற்கோள்கள்


## வெளி இணைப்புகள்
*UN map of the municipalities of Dang District 

பகுப்பு:நேபாள நகரங்கள்
பகுப்பு:லும்பினி மாநிலம்
இங்கிலாந்தின் ஆறாம் எட்வேர்டு

**எட்வேர்டு** **VI** (12 அக்டோபர் 1537 - 6 சூலை 1553) இங்கிலாந்து மற்றும் அயர்லாந்து நாடுகளின் ஆறாவது மன்னர். இவர் 28 சனவரி 1547 ஆம் ஆண்டு முதல் தனது இறப்பு வரையிலும் மன்னராக இருந்தார். இவரின் 9 வது அகவையில் 20 பிப்ரவரி அன்று மன்னராக மகுடம் சூட்டப்பட்டது. இவரின் தந்தை ஹென்றி VIII மற்றும் தாய் ஜானி செமோர். இவர் சீர்திருத்தச் திருச்சபை மரபுகளைப் பின்பற்றும் இங்கிலாந்தின் முதல் மன்னராக வளர்க்கப்பட்டார். இவரது ஆட்சிக் காலத்தில், அரசாங்கப் பணிகளை மன்னர் எட்வேர்டு உரிய வயதுக்கு வரும் வரையில் அரசப் பிரதிநிதிகள் கவனித்து வந்தனர். பிரதிநிதிகளின் சபையை முதலில் அவரது மாமா எட்வேர்டு செமோர், சோமர்செட்டின் முதலாவது டியுக் (1547-1549) கவனித்துக் கொண்டார். அடுத்தபடியாக ஜான் டுடிலி, வார்விக்கின் முதல் ஏர்ல் (1550-1553) (1551 ஆண்டின் நார்தம்பர்லேண்டின் டியுக்) பார்த்துக் கொண்டார்.

எட்வேர்டு ஆட்சியில் பொருளாதாரப் பிரச்சனைகள் மற்றும் சமூக அமைதியின்மை நீடித்திருந்தது. அதனால் கலவரங்கள் மற்றும் கலகங்கள் அதிகரித்திருந்தது. அதிக பொருட்சேதத்தை ஏற்படுத்திய ஸ்காட்லாந்துடனான போரில் முதலில் வெற்றி பெற்றாலும். ஸ்காட்லாந்திலிருந்து வீரர்களை போர் நிலைகளில் இருந்து திரும்பப் பெற்றதுடன் அமைதிக்காக வடக்கு பிரான்ஸில் உள்ள போலோன் சுர் மெர் நகரைப் பரிமாற்றம் செய்ய வேண்டியிருந்தது. எட்வேர்டு மத விசயங்களில் மிகுந்த ஈடுபாடு காட்டினார். இவரது ஆட்சியில், இங்கிலாந்தில் உள்ள கிறித்துவ தேவாலயங்கள் அங்கீகாரம் பெற்ற சீர்திருத்தச் திருச்சபை சமுதாயமாக மாறியது. இவரின் தந்தை, ஹென்றி VIII, தேவாலயத்திற்கும் ரோம் நகருக்கும் இடையே உள்ள தொடர்பை துண்டித்துவிட்டிருந்தாலும், கத்தோலிக்க கோட்பாட்டின் படி துறவு ஏற்பது அல்லது சடங்குகளை மறுதலிப்பதை ஹென்றி VIII அனுமதிக்கவில்லை. எட்வேர்டு ஆட்சியின் போது இங்கிலாந்தில் முதல் தடவையாக சீர்திருத்தச் திருச்சபை  நிறுவப்பட்டது. மேலும் பல மதச் சீர்திருத்தங்கள் செய்தார். மதகுருக்கள் மற்றும் மதக்கூட்டங்கள் ஆகியவற்றை ஒழித்தார். மற்றும் ஆங்கிலத்தில் கட்டாய சேவை சுமத்தியது போன்றவகைகளையும் ஒழித்தார். இப்படி பல நடைமுறைகள் ஒழிக்கப்பட்டது.

பிப்ரவரி 1553 வது ஆண்டில், 15 வயதில் எட்வேர்டு நோயுற்றிருந்தார். அவரது நோய் முற்றியதையும் அதனால் தனது இறுதி நாட்கள் நெருங்கியதையும் கண்டறிந்த போது, தனது மறைவுக்குப் பிறகு, கத்தோலிக்க மதத்திற்கு நாடு திரும்புவதைத் தடுக்க அவர் மற்றும் அவரது அரசப் பிரதிநிதிகளின் சபை அடுத்த வாரிசுக்கானத் திட்டத்தை வரைந்தனர். அதன்படி எட்வேர்டு, தனது அடுத்த வாரிசாக மாமா மகளான சீமாட்டி ஜானி கிரேவை நியமித்தார். மேலும் தனது ஒருவழிச்சகோதரிகளான மேரி மற்றும் எலிசபத் ஆகியோரைத் தவிர்த்து விட்டார். ஆனால் எட்வேர்டின் இந்த முடிவு, அவர் இறந்த பின்னர் பெரும் விவாதத்திற்குள்ளானது. ஜானி ராணியாக வெறும் ஒன்பது நாட்களே இருந்தார். பின்னர் நீக்கப்பட்டார். அவரைத் தொடர்ந்து, மேரி பட்டத்து ராணியானார். இவரது ஆட்சியில், எட்வேர்டின் சீர்திருத்தச் திருச்சபை சம்பந்தமான அனைத்து சீர்திருத்தங்களையும் தலைகீழாக மாற்றினார். இது எவ்வாறாயினும், 1559 ஆம் ஆண்டில் எலிசபத்தின் மதத் தீர்மானத்திற்கு அடிப்படையாக அமைந்தது.

## மேற்கோள்கள்

பகுப்பு:1537 பிறப்புகள்
பகுப்பு:1553 இறப்புகள்
பகுப்பு:இங்கிலாந்தின் அரசர்கள்
அரண்மனைக்காரன் தெரு

**அரண்மனைக்காரன் தெரு** (**Armenian Street,** உள்ளூர் மக்களால் **Aranmanaikaran Street**, என அழைக்கப்படுகிறது) என்பது சென்னையில் உள்ள ஜார்ஜ் டவுனில் உள்ள வணிக மையமாகவும் வரலாற்று சிறப்பு கொண்ட தெருக்களில் ஒன்றான ஆர்மீனியன் தெரு என அழைக்கப்பட்டு, பின்னர் அரண்மனைக்காரன் தெரு என்று அழைக்கப்படும் ஒரு தெரு ஆகும். இந்தத் தெரு வடக்குத் தெற்காக வட சென்னையில் உள்ளது. இது வடக்கில் மண்ணடியையும் தெற்கில் சைனா பஜாரையும் இணைக்கும் விதத்தில் உள்ளது. இத்தெருவில் நூற்றாண்டு பழமையான பல வரலாற்று சிறப்பு மிக்க கட்டடங்கள் காணப்படுகின்றன.

இத்தெருவானது ஆர்மீனியர்களின் பெயரால் அழைக்கப்பட்டது. அவர்கள் சென்னை நகரத்தில் குடியேறிய இனமக்களில் ஒருவராவர். இம்மக்களில் பலர் 1750களில் ஜார்ஜ் டவுனை ஒட்டிய  வணிக முக்கியத்துவம் வாய்ந்த இந்த வீதியில் குடியேறினர். இதனால் ஆரிமீனியன் தெரு என அழைக்கப்பட்ட இத்தெருவானது, பிற்காலத்தில் அரண்மனைக்காரன் தெரு என திரித்து அழைக்கப்பட்டது.

## வரலாறு

பொ.ஊ. 780 ஆம் ஆண்டு கேரளத்தின் மலபார் கடற்கரையில் தாமஸ் கானாதான் இந்தியாவில் கால் பதித்த முதல் ஆர்மேனியர் ஆவார். அவரது மூலம் அல்லது பணி பற்றி அதிகம் அறியப்படவில்லை. சென்னையில் ஆர்மேனியர்கள் 1600-களில் இருந்ததாக வரலாற்றுப் பதிவுகள் உள்ளன.  சென்னை பரங்கிமலைக்கு அருகில் 1663-ம் ஆண்டு அடக்கம் செய்யப்பட்ட கோஜா டேவிட் மார்கர் என்பவரின் கல்லறை அதற்குச் சான்று. சென்னை ஆர்மீனியர்கள்தான் பரங்கி மலை மீது உள்ள புனித தாமஸ் கல்லறையைக் கண்டுபிடித்தவர்கள் என்றும்  ஆர்மீனியர்களே 16 ஆம் நூற்றாண்டில் போர்த்துகீசியர்களை இங்கு அழைத்துவந்தவர்கள் என நம்பப்படுகிறது.  பரங்கிமலைக்கு மேலிருந்த அந்தப் பழமையான தேவாலயம்தான் ஆர்மேனியக் கப்பல்களுக்கும் போர்த்துகீசிய கப்பல்களுக்கும் கலங்கரை விளக்கமாகத் திகழ்ந்துள்ளது. ஆர்மீனியர்களின் வர்த்தகத்தில் பட்டு, மசாலா பொருட்கள் இரத்தினக் கற்கள் இடம்பெற்றன. சென்னையில் வசித்த கடைசி ஆர்மேனியரின் பெயர் மைக்கேல் ஸ்டீபன். அவர் சென்னையை விட்டுச் சென்றுவிட்டார்.

## தெருவில் உள்ள பழமையான கட்டிடங்கள்
[இடது|thumb| ஆர்மேனிய தேவாலயமான, [ஆர்மீனியத் தேவாலயம், சென்னை|புனித மேரி தேவாலயம் 1905 இல்]]

thumb|செயின்ட் மேரிஸ் ஆங்கிலோ-இந்திய உயர்நிலைப்பள்ளி
thumb|நீலநிற வானம் பின்புலத்தில் 'புனித மேரி துணைத் திருத்தலம்', சென்னை.

இந்த நீண்ட, குறுகலான தெருவில் வரலாற்று முக்கியத்துவம் வாய்ந்த பல கட்டிடங்கள் உள்ளன. நகரில் உள்ள ஆர்மீனியத் தேவாலயம் ஒரு குறிப்பிடத்தக்க ஆர்மீனிய நினைவுச்சின்னமாகும். இது 1712 ஆம் ஆண்டில் கட்டப்பட்டது, பின்னர்  பிரெஞ்சு முற்றுகையால் ஏற்பட்ட சேதத்துக்குப்  பிறகு  1772 இல் மீண்டும் கட்டப்பட்டது. இன்று சென்னை உயர் நீதிமன்றம் இருக்கும் இடத்தில் ஆர்மீனியர்கள் தங்கள் முதல் தேவாலயத்தைக் கிழக்கிந்திய கம்பெனியின் அனுமதியுடன் கட்டினர். இந்தத் தேவாலயமானது முழுவதும் மரத்தால் கட்டியுள்ளனர். அந்தத் தேவாலயப் பராமரிப்புக்காக அங்கு வசித்த ஆர்மேனியர்களுக்கு 50 பவுண்டுகளைக் கிழக்கிந்திய கம்பெனி வழங்கியுள்ளது. அது பிற பகுதிகளில் வசித்த ஆர்மேனியர்களையும் அங்கு வசிக்கத் தூண்டியுள்ளது.

## மேற்கோள்கள்

## வெளி இணைப்புகள்
* கூகுள் வரைபடத்தில் ஆர்மீனியர் தெரு

பகுப்பு:சென்னை சாலைகள்
பராக் ஆறு

**பராக் ஆறு** (*Barak River*), மாற்றுப்பெயர்:**ஊரெய்** (*Vourei*, ) தெற்கு அசாமின் முதன்மையான ஆறுகளில் ஒன்றாகும். இது சுர்மா-மேக்னா ஆற்று அமைப்பின் அங்கமாகும். இந்த ஆறு மணிப்பூர் மாநிலத்தின் குன்றுகளில் உற்பத்தியாகிறது. அங்கு மலைத்தேச ஆறுகளில் இதுவே மிகப் பெரியதும் முதன்மையானதும் ஆகும். மணிப்பூருக்குப் பிறகு மிசோரம் மாநிலம் வழியாகப் பாய்ந்து அசாமில் நுழைகிறது.  564 கி.மீ. (350 மை) நீளமுள்ள பராக் ஆறு இறுதியாக வங்காளதேசத்தில் பல பிரிவுகளாகப் பிரிந்து சுர்மா ஆற்றுடனும் குசியாரா ஆற்றுடனும் இணைகிறது.

## மேற்கோள்கள்

பகுப்பு:அசாமின் புவியியல்
பகுப்பு:ஆறுகள் தொடர்பான குறுங்கட்டுரைகள்
பகுப்பு:மணிப்பூரின் புவியியல்
பகுப்பு:மிசோரத்தின் புவியியல்
அரிவாள் பெட்டி

**அரிவாள் பெட்டி** அல்லது **அருவா பெட்டி** என்பது பனை மரத்தில் கள், பதநீர் போன்றவற்றை இறக்கும் தொழிலாளர்கள் அதற்குத் தேவைப்படும் அரிவாள் போன்ற கூர்மையான ஆயுதத்தை எடுத்துக்கொண்டு மரம் ஏறும்போது, 
அவை தவறி கீழே விழுந்துவிடாதபடி இருக்க இடுப்பில் கட்டியிருக்கும் ஒரு கொள்கலனைக் குறிப்பது ஆகும். 
## விளக்கம்
அரிவாள் பெட்டியானது தென்னை மரத்தின் மூன்று தென்னங் கொதும்புகளைக் (தென்னம் பாளை) கொண்டு செய்யப்படுகிறது. கொதும்புகளைத் தண்ணீரில் ஒருநாள் ஊறவைத்து, பின்னர் அதை பனை நாரைக் கொண்டு கட்டிச் செய்யப்படுகிறது.

அரிவாள் பெட்டியானது அரிவாளின் பிடி மட்டும் வெளியே தெரியும் வகையில், முக்கால் அடி உயரம் கொண்டதாக இருக்கும். இந்தப் பெட்டியின் மேற்பகுதி சற்று அகன்றும், கீழ்ப்பகுதி சற்று குறுகியும் காணப்படும். பெட்டியின் நடுவில் இரண்டு தென்னங் கொதும்பைகளைக்கொண்டு மூன்று பாகுதிகளாக பிரிக்கப்பட்டிருக்கும். ஒரு பக்கம் பாளை அருவா வைப்பதற்கும், நடுவில் மட்டையருவாள் வைப்பதற்கும், மற்றொரு பகுதியில் சுண்ணாப் பெட்டி வைப்பதற்கான தகடு போன்ற கொடும்பு பயன்படும். அரிவாளைத் தீட்டிக் கூர்மைப்படுத்த பயன்படும் வெள்ளைக்கல் பொடியைப் வைக்கப் பயன்படும் மூங்கில் குழாயையும் இதில் வைத்துக்கொள்வார்கள். தமிழகம் மட்டுமல்லாமல் இலங்கைவரை இதே முறை இருக்கின்றது.

## மேற்கோள்கள்

பகுப்பு:கொள்கலன்கள்
பகுப்பு:பனை
கோரக்கி

**கோரக்கி** (**Ghorahi**) (நேபாளி: **घोराही उपमहानगरपालिका**),  நேபாளத்தின் லும்பினி மாநிலத்தின், தெராய் சமவெளியில் உள்ள  தாங் மாவட்டத்தில்  உள்ள நகரம் ஆகும். இது நேபாளத்தின் ஏழாவது பெரிய நகரமும், துணைநிலை மாநகராட்சியும் ஆகும். இந்நகரத்தின் பழைய பெயர் **திருபுவன்நகர்** ஆகும்.

## புவியியல்
கோரக்கி நகரம், காத்மாண்டிற்கு தென்கிழக்கே 413 கி.மீ. தொலவிலும்; ராப்தி மண்டலத்தின் பெரிய நகரமான கோரக்கியின் தெற்கில், சிவாலிக் மலைத்தொடரும்; வடக்கில் மகாபாரத மலைத்தொடரும் உள்ளது. இந்நகரத்தின் கிழக்கில் பபாய் ஆறு பாய்கிறது. மகாபாரத மலையடிவாரத்தில் அமைந்த கோரக்கி நகரம், கடல் மட்டத்திலிருது 2300 அடி (701 மீ) உயரத்தில் உள்ளது.

## போக்குவரத்து
தரிகோன் எனுமிடத்தில் அமைந்த தாங் வானூர்தி நிலையம், தாங் நகரத்திலிருந்து 23 கி.மீ. தொலவில் உள்ளது. காட்மாண்டு நகரத்திற்கு அடிக்கடி வானூர்தி சேவைகள் உள்ளது. இந்நகரத்திலிருது 152 கி.மீ. தொலைவில் நேபாள்கஞ்ச் பன்னாடு வானூர்தி நிலையம் உள்ளது. 
 
## மக்கள்தொகை
கோரக்கி மற்றும் அதன் புறநகர் பகுதிகளின் மொத்த மக்கள்தொகை 156,164 ஆகும். வேறு மாவட்டத்தவர்கள் மற்றும் மாநிலத்தவர்கள், வேலைவாய்ப்பிற்காக, இந்நகரில் அதிகமாக  குடியேறுகின்றனர்.

## கல்வி
கோரக்கி நகரத்தின் சராசரி எழுத்தறிவு  73% ஆகும். நேபாள சமசுகிருத கல்லூரி, மகேந்திர பல்நோக்கி கல்லூரி, ஆயுர்வேதக் கல்லூரி போன்ற கல்வி நிறுவனங்கள் இதனருகே உள்ளது. மத்திய மேற்கு நேபாளத்தில், கோராக்கி நகரம் கல்வி மையமாக விளங்குகிறது.

## மேற்கோள்கள்


## வெளி இணைப்புகள்
* [www.ghorahi.gov.np கோரக்கி நகரத்தின் இணையத்தளம்]

பகுப்பு:நேபாள நகரங்கள்
பகுப்பு:லும்பினி மாநிலம்
கரிஷ்மா கபூர்

**கரிஷ்மா கபூர்** (பிறந்த நாள் 25 ஜூன் 1974) ஒரு பாலிவுட் நடிகை. தொண்ணூறுகளில் மிகவும் பிரபலமான இந்திய நடிகைகளில் ஒருவர். கபூர், குறிப்பாக பெண்களை  மையப்படுத்திய படங்களுக்காக அறியப்பட்டவர். இவர் ஒரு தேசிய திரைப்பட விருது மற்றும் நான்கு பிலிம்பேர் விருதுகள் உட்பட பல விருதுகளை பெற்றிருக்கிறார்.

## References

பகுப்பு:1974 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:பஞ்சாப் நபர்கள்
மந்திரி குமாரன்

***மந்திரி குமாரன்*** 1963 ஆம் ஆண்டு வெளியான ஒரு இந்திய, தமிழ்த் திரைப்படமாகும். இத்திரைப்படத்தை பி. விட்டலாச்சார்யா இயக்கியிருந்தார். காந்தாராவ், அநுராதா, ராஜஸ்ரீ ஆகியோர் முக்கிய கதாபாத்திரங்களில் நடித்திருந்தனர். புரட்சிதாசன் இயற்றிய பாடல்களுக்கு ராஜன்-நாகேந்திரா இரட்டையர் இசையமைக்க டி. எம். சௌந்தரராஜன், பி. சுசீலா, எஸ். சி. கிருஷ்ணன், ஜிக்கி ஆகியோர் பின்னணி பாடினார்கள்.

## மேற்கோள்கள்

## வெளி இணைப்புகள்
* - முழுநீள திரைப்படம்
*

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
வொண்டர் வுமன்

**வொண்டர் வுமன்** () என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் டிசி காமிக்ஸ் வரைகதையில் தோன்றிய கதாபாத்திரத்தை மையமாகக் கொண்டு வார்னர் புரோஸ். பிக்சர்ஸ், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட், டென்சென்ட் பிக்சர்ஸ், வாண்டா பிக்சர்ஸ் மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.

இது டிசி நீட்டிக்கப்பட்ட பிரபஞ்சத்தின் நான்காவது திரைப்படம் ஆகும். பாட்டி யென்கின்சு என்பவரால் இயக்கிய இந்த படத்தில் கால் கடோட், கிறிஸ் பைன், ராபின் ரைட், டேனி ஹஸ்டன், டேவிட் தெவ்லிஸ், கோனி நீல்சன் மற்றும் எலெனா அனயா ஆகியோர் நடித்துள்ளனர். இத்திரைப்படத்தில் 'வொண்டர் வுமன்' என்று அழைக்கப்படும் 'டையானா' முதலாம் உலகப் போரை நிறுத்த விழைகிறார்.

1996 ஆம் ஆண்டில் இத்திரைப்படத்தினை உறுவாக்க முயற்சி துவங்கியது. இவான் ரியட்மேன் ஆல் தயாரித்து இயக்கப்படும் என்று முதலில் அறிவிக்கப்பட்டது. ஆனால் பல ஆண்டுகளாக திரைப்படத்தின் தயாரிப்பு நிலுவையில் இருந்தது. வார்னர் புரோசால் 2010 ஆம் ஆண்டில் திரைப்படத் தயாரிப்பு துவங்கும் என்று அறிவிக்கப்பட்டது. இயக்குநர் ஜென்கின்சு 2015 இல் திரைப்படத்தினை இயக்க கொண்டுவரப்பட்டார். நவம்பர் 21, 2015 அன்று படப்பிடிப்பு துவங்கியது. ஐக்கிய அமெரிக்கா, பிரான்சு, ஐக்கிய இராச்சியம் மற்றும் இத்தாலி ஆகிய நாடுகளில் படப்பிடிப்பு நடத்தப்பட்டது. மே 6, 2016 அன்று படப்பிடிப்பு முடிந்தது. கூடுதல் படப்பிடிப்பு நவம்பர் 2016 இல் நடந்தது.

வொண்டர் வுமன் படம் மே 15, 2017 அன்று சாங்காய் இல் வெளியானது. ஐக்கிய அமெரிக்காவில் சூன் 2, 2017 அன்று வார்னர் புரோஸ். பிக்சர்ஸ் ஆல் வெளியிடப்பட்டது. விமர்சகர்களால் பெரிதும் பாராட்டப்பட்டது. இத்திரைப்படம் நல்ல வருவாயினையும் ஈட்டியது. இத்திரைப்படத்தின் தொடர்ச்சியாக வொண்டர் வுமன் 1984 என்ற படம் சூன் 5, 2020 அன்று வெளியானது.

## மேற்கோள்கள்

## வெளி இணைப்புகள்
* 
* 
* 

பகுப்பு:2017 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:போர் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:டிசி நீட்டிக்கப்பட்ட பிரபஞ்சத் திரைப்படங்கள்
கஜூரஹோ சித்திரகுப்தர் கோயில்

**சித்திரகுப்தர் கோயில்** (*Chitragupta temple*) சூரியனுக்கு அர்ப்பணிக்கப்பட்ட இக்கோயில், கிபி 11ம் நூற்றாண்டில் நிறுவப்பட்டது. இந்தியாவின் மத்தியப் பிரதேச மாநிலத்தின் சத்தர்பூர் மாவட்டத்திலுள்ள கஜுராஹோவில் அமைந்த கோயில்களில் ஒன்றாகும். இக்கோயில் இதனருகே அமைந்த தேவி ஜெகதாம்பிகை கோயில் கட்டிட அமைப்பில் கட்டப்பட்டுள்ளது.  

## வரலாறு
இங்கு கிடைத்த கல்வெட்டுக்கள் அடிப்படையில், இக்கோயில் கிபி 1020 - 1025 ஆண்டுகளில் நிறுவப்பட்டதாக அறியப்படுகிறது. இந்திய அளவில் முக்கியத்துவம் வாய்ந்த தேசிய நினைவுச் சின்னங்களில் ஒன்றாக சித்திரகுப்தர் கோயிலை இந்தியத் தொல்லியல் ஆய்வகம் அறிவித்துள்ளது. 

## கட்டிடக் கலை

மணற்கற்களால் கட்டப்பட்ட சித்திரகுப்தர் கோயிலின் கருவறையைச் சுற்றி வலம் வருவதற்கு பிரகாரமும், முன்கூடமும், சிலுவை வடிவ மகாமண்டபமும், நுழைவு வாயிலும் கட்டப்பட்டுள்ளது.

மகாமண்டபம், அழகிய சிற்ப வேலைப்பாடுகள் கொண்ட எண்கோண குவிமாடம் கொண்டுள்ளது.  . இக்கோயில் இரண்டு மேல்மாடங்கள் கொண்டது.

## சிற்பங்கள்
2.1 மீட்டர் உயரம் கொண்ட சித்திரகுப்தர் கோயில் கருவறை பாதி சிதைந்த நிலையில் உள்ளது. கருவறையில்  நின்ற நிலையில், ஆயுதங்கள் தரித்து, தாமரைப் பூக்கள் ஏந்திய நிலையில் ஏழு குதிரைகள் பூட்டிய தேரில் சூரியதேவனின்  பெரிய சிலை உள்ளது.   கருவறை கதவுகளின் உத்திரத்தில் சூரியன் சிறிய உருவச் சிலைகள் உள்ளது.

கோயில் வெளிப்புற கோபுரங்களில் பலகோணங்களில் சிற்றின்பச் செயல்களில் ஈடுபடும் அழகிய இளங்காதலர்களின் சிற்பங்கள் செதுக்கப்பட்டுள்ளது.  விஷ்ணுவின் பத்து அவதாரங்களை எடுத்துக்காட்டும் சிற்பங்கள் செதுக்கப்பட்டுள்ளது. மேலும் அரம்பையர்கள்  தங்கள் யோனியை வெளிப்படுத்திக் கொண்டு, கையில் தாமரைப் பூவை ஏந்தி நிற்கும் சிற்பங்கள் உள்ளது. மேலும் மனித உடலுடனும்; காளையின் தலையுடன் காட்சியளிக்கும் நந்தி தேவரின் சிற்பமும் உள்ளது


Chitragupta Temple, Khajuraho 10.jpg |வெளிச்சுவர் சிற்பங்கள்
Khajuraho couple kissing.jpg |
9 Khajiro Chitragupta apsara mithuna.jpg | அரம்பையர்கள் 
6. Khajuraho Chitrgupta apsara.jpg |  யோனியை வெளிப்படுத்தி  நிற்கும் அரம்பையர்கள்
Brahma and his consort.jpg | பிரம்மாவும் சரசுவதியும் 
Sculpture in Chitragupta temple.jpg | சுரசுந்தரி 
File:Chitragupta Temple, Khajuraho 04.jpg|


## கஜூரஹோ கோயில்கள்
* கஜுராஹோ
* கந்தாரிய மகாதேவர் கோயில் 
* இலக்குமணன் கோயில்
* கஜூரஹோ நந்திக்கோவில்

## மேற்கோள்கள்

### ஆதார நூற்பட்டியல்

* 
* 
* 
* 
* 
* 

பகுப்பு:இந்துக் கோயில் கட்டிடக்கலை
பகுப்பு:இந்து சமய சிற்பக்கலை
*
பகுப்பு:கஜுராஹோ
பகுப்பு:இந்தியத் தொல்லியற்களங்கள்
பகுப்பு:இந்தியக் கட்டிடக்கலை
பகுப்பு:இந்துக் கோயில் கட்டிடக்கலை
பகுப்பு:சத்தர்பூர் மாவட்டம்
பகுப்பு:புந்தேல்கண்ட்
சித்ராலயா

**சித்ராலயா** என்பது தமிழ் நாட்டில் செயல்பட்ட ஒரு திரைப்பட தயாரிப்பு நிறுவனமாகும். இந்த நிறுவனமானது இயக்குநர் ஸ்ரீதரால் துவக்கப்பட்டது.
## வரலாறு
ஸ்ரீதர் வீனஸ் திரைப்பட நிறுவனத்துக்காக படங்களைச் செய்து கொண்டிருந்போது அந்நிறுவனத்துடன் ஏற்பட்ட பிணக்கால் அதிலிருந்து விலகி தன் நண்பர்களான கோபு, சி. வி. ராஜேந்திரன், வின்சென்ட், சுந்தரம், திருச்சி அருணாச்சலம் ஆகியோரை வேலை பங்குதாரர்களாகக் கொண்டு சித்ராலயாவை 1960 இல் தொடங்கினார். அப்போது நிறுவனத்தின் அலுவலகமானது சென்னை தியாகராய நகரின் வடக்கு போக் சாலையில் அமைக்கப்பட்டது.
சித்ராலயா நிறுவனமானது படகைத் துடுப்பால் செலுத்தும் ஒரு வாலிபனும், அவன் முன்பாக ஒரு பெண் அமர்ந்திருப்பது போன்ற சின்னம் உருவாக்கப்பட்டது.

சித்ராலயா தொடங்கப்பட்டதும் முதல் படமாக நெஞ்சில் ஓர் ஆலயம்  படத்தின் கதையை படமாக்க விவாதிக்கப்பட்டது. பின்னர் முதல் படமே சோகமாக இருக்க வேண்டாம் என்று கருதி தேன் நிலவு படத்தின் கதையை படமாக்க முடிவு செய்து தயாரித்தனர். 
## தயாரித்த திரைப்படங்கள்
*தேன் நிலவு
*காதலிக்க நேரமில்லை
*நெஞ்சிருக்கும் வரை
*உத்தரவின்றி உள்ளே வா
*நெஞ்சில் ஓர் ஆலயம்
*சிவந்த மண்
*வெண்ணிற ஆடை
*வைர நெஞ்சம்
*அவளுக்கென்று ஒரு மனம்
*தந்துவிட்டேன் என்னை

## மேற்கோள்கள்

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
சத்தியவான் சாவித்திரி (1957 திரைப்படம்)

***சத்தியவான் சாவித்திரி*** 1957 ஆம் ஆண்டு வெளியான ஒரு இந்திய மொழிமாற்றுத் திரைப்படமாகும். சதி சாவித்திரி என்ற பெயரில் வெளியான தெலுங்கு மொழிப் படத்தின் தமிழ்ப் பதிப்பே இத் திரைப்படமாகும். கே. பி. நாகபூசணம் இயக்கிய இத்திரைப்படத்தில் அக்கினேனி நாகேஸ்வர ராவ், எஸ். வி. ரங்கராவ், எஸ். வரலட்சுமி ஆகியோருடன் மற்றும் பலர் நடித்திருந்தனர்.

## மேற்கோள்கள்

## வெளி இணைப்புகள்
* - முழு நீள திரைப்படம்

பகுப்பு:1957 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்